Kulobo sritis
Kulobo sritis arba Kuliabo sritis (tadž. Вилояти Кӯлоб, rus. Кулябская область) – Tadžikijos TSR administracinis vienetas, buvęs respublikos pietinėje dalyje, Afganistano pasienyje. Administracinis centras – Kulobas (Kuliabas). Sritis sudaryta 1939 m. iš Kuliabo apygardos. 1955 m. sritis panaikinta ir priskirta tiesioginio pavaldumo teritorijai. 1973 m. atkurta, o 1988 m. prijungta prie Chatlono srities. 1990–1992 m. vėl buvo atkurta. 1982 m. srities plotas buvo 12 000 km², gyveno 482 tūkst. gyventojų (iš jų 26 % miestuose). Buvo 7 rajonai, 1 miestas (Kuliabas) ir 6 miesto tipo gyvenvietės (Vosė, Dangara, Leningradskis, Moskovskis, Parcharas, Piandžas, Sovetskis). Sritis buvo įsikūrusi Gisaro Alajaus pašlaitėse, prie Piandžo upės ir jos intakų (Kyzylsu, Jachsu).